钦定古今图书集成/理学汇编/学行典/第247卷 > 唐思仁
## 钦定古今图书集成/理学汇编/学行典/第247卷 > 唐思仁

按《济南府志》：“唐思仁，淄川人。重诗书，家贫好施，里人
号曰唐佛。里人有债不能结，或相争，即代为结之。见
无衣履者，即解所著衣履与之。所乘马逸见者，即为
收羁，曰：‘此唐佛之马也。暑月设浆通衢，饮饥渴者。蹊
径有不平，为平治，以便轮蹄。冬治煖屋，宿无衣者。腊
月煮粥饭饮人，门设大竹桶，人一杓。嗣后腊日施粥’”，
遂以为《家训》。传再世，子孙多入胶庠。至曾孙检讨梦
赉，即以腊日生，乡闾或以为征云。